«Manchester Yunayted» ikki o‘yin natijasiga ko‘ra, «Anderlext»ni mag‘lubiyatga uchratib, Yevropa ligasining yarim finaliga yo‘llanma oldi. Natijada Manchester klubi bosh murabbiyi o‘zining faoliyatida 10-marta yevrokuboklar yarim finalida ishtirok etadigan bo‘ldi. Bu orqali portugaliyalik mutaxassis «Manchester Yunayted» sobiq bosh murabbiyi Aleks Fergyuson va italiyalik Jovanni Trapattonilarning rekordini takrorladi.